Польша Украина Евроеидгыла алалара иахцәажәеит
© Sputnik / Алексей ВитвицкийЗдание МИДа Польши в Варшаве
© Sputnik / Алексей Витвицкий/
Волынтәи анырҵәара иара убасгьы ОУН*-УПА* иаҵанакуаз украинатәи амилаҭеилыхыҩцәа рхадацәа рганахь ала Варшавеи Киеви реизыҟазаашьақәа рыҟны иуадаҩу зҵааран иаанхоит.
АҞӘА, абҵара 8 - Sputnik. Волынтәи анырҵәара иалаӡыз рыԥсыбаҩқәа рексгумациа ада Украина Евроеидгыла алалара азҵаара аӡбахә шьҭыхшьа амаӡам ҳәа аҳәамҭа ҟаиҵеит Польша адәныҟатәи аусқәа рминистр ихаҭыԥуаҩ Павел Иаблонски арадио ZET аефир аҿы.
"Ари азҵаара ӡбахаанӡа Киев ЕЕ салалоит ҳәа агәгьы иаанамгааит", — иҳәеит иара.
Варшавеи Украинеи Евроеидгылаҿ аицыҟазааразы иҳабжьоу аҳәоуеиқәымшәарқәа ӡбатәуп ҳәа азгәеиҭеит аполитик.
Польша, ԥхынгәы 11 рзы иазгәарҭоит 1943-1945 шықәсқәа рзы II Польшатәи ареспублика ауааԥсыра рганахь ала ОУН*-УПА* иалахәыз украинатәи амилаҭеилыхыҩцәа имҩаԥыргаз агеноцид иалаӡыз ргәалашәараз Амилаҭтә мшы. Варшава адыррала 1939-1945 шықәсқәа рзы Волын, Мрагыларатәи Галициа, II Польшатәи ареспублика алада-мрагыларатәи арегионқәа рҿы хыԥхьаӡара рацәала аполиак жәлар ндырҵәон ОУН*-УПА* иалахәыз украинатәи амилаҭеилыхыҩцәа.